KBANK คาดกำไรปีนี้ฟื้นตัวสูง 23% โบรกฯเชียร์ซื้อชู PBV ต่ำเพียง 0.6 เท่า
KBANK คาดกำไรปีนี้ฟื้นตัวสูง 23% โบรกฯเชียร์ซื้อชู top pick ของกลุ่มธนาคาร แถม PBV ต่ำเพียง 0.6 เท่า เคาะเป้า 175 บาท
28 พ.ค. 2564

บล.โนมูระ พัฒนสิน  ระบุในบทวิเคราะห์วันนี้ (28 พ.ค.64) ว่า ธนาคารกสิกรไทย จำกัด (มหาชน) หรือ KBANK (TP21F 175*): S 119.5/118.5 R 125.5/127.5 (Stop Loss: 116.5) Theme: Event Play
ประเมินกำไรไตรมาส 2/2564 โตเด่น เทียบช่วงเดียวกันของปีก่อนจากฐานต่ำปีก่อนที่ได้เร่งตั้งสำรองก้อนใหญ่เพื่อรองรับผลกระทบ COVID-19 ระลอกแรก
โดยที่ผ่านมาบริษัทมีการจัดการคุณภาพสินทรัพย์อย่างเข้มงวดและได้ตั้งสำรองล่วงหน้าไปมาก ประกอบกับแนวโน้มการเติบโตของรายได้ดีต่อเนื่องทั้ง Net interest income และ รายได้ค่าธรรมเนียม อีกทั้งสินเชื่อของ KBANK จะได้ประโยชน์โดยตรงตามการฟื้นตัวของเศรษฐกิจ ทำให้คาดกำไรปี 2564 ฟื้นตัวสูง 23% เทียบช่วงเดียวกันของปีก่อนที่ 3.6 หมื่นล้านบาท
โดยราคาหุ้นปัจจุบันอยู่ในจุดที่ Valuation น่าสนใจ เนื่องจาก PBV ปี 2564 อยู่ที่ระดับเพียง 0.6 เท่า (-1.5 SD ของค่าเฉลี่ยย้อนหลัง 5 ปี)
ขณะเดียวกันหมด overhang หลัง MSCI rebalance วานนี้(27พ.ค.64)ที่ KBANK ถูกปรับลดน้ำหนัก + ราคาอยู่ในจุดที่น่าสนใจเชิง valuation และยังคงเป็น top pick ของกลุ่มธนาคาร